Novi film o James Bondu, koji nosi radni naziv 'Shatterhand', snimat će se u Dubrovniku, potvrdio je vijesti britanski tabloid Mirror.



Akcijski spektakl u kojem bi se Daniel Craig trebao boriti protiv slijepog negativca, baziran je na trileru "Never Dream Of Dying" autora Raymonda Bensona iz 1999. godine.



Tako su se obistinile najave bivšeg dubrovačkog gradonačelnika Andre Vlahušića još iz veljače, kad je potvrdio za The Dubrovnik Times da postoji realna mogućnost za snimanje sljedećeg filma o Jamesu Bondu u Dubrovniku.



Naglasio je tada da su o tomu pregovori upravo u tijeku, te da je Dubrovnik i na primjeru snimanja Robina Hooda pokazao kako je spreman ugostiti najveće hollywoodske produkcije.